- Մեզ մոտ երիտասարդ զույգերի 95%-ի ամուսնությունը կայանում է երկու կողմի ծնողների անմիջական մասնակցությամբ: Քիչ կգտնվեն այնպիսի երիտասարդներ, ովքեր կկարողանան ամուսնանալ առանց ծնողների օգնության: Իսկ ինչի՞ է հանգեցնում սա. փաստորեն երկու կողմի ծնողները ֆինանսավորում են ամուսնությունը, և երբ երիտասարդները սկսում են ապրել համատեղ կյանքով, ծնողներն անմիջական մասնակցում են երիտասարդների կյանքին. հիմնականում տղայի ծնողները, որովհետև նորապսակները սկսում են ապրել նրանց հետ: Հարսը, ով եկել է այլ ընտանիքից և որտեղ այլ արժեհամակարգ է, սկսում է անընդունելի համարել սկեսուրի մասնակցությունն իր ընտանեկան կյանքում…